
บทคัดย่อ
โครงงานคณิตศาสตร์นี้มีวัตถุประสงค์เพื่อ (1) พัฒนาระบบ LINE Chatbot สำหรับวิเคราะห์บุคลิกภาพ MBTI และแนะนำคณะที่เหมาะสม (2) ออกแบบและพัฒนาการทดสอบบุคลิกภาพตามแนวคิด MBTI ผ่านระบบอัตโนมัติ และ (3) ประเมินความพึงพอใจของผู้ใช้งาน กลุ่มตัวอย่างคือนักเรียนโรงเรียนวิทยาศาสตร์จุฬาภรณราชวิทยาลัย เลย จำนวน 257 คน ซึ่งคำนวณตามสูตรของ Yamane เครื่องมือที่ใช้ประกอบด้วยโปรแกรมพัฒนา LINE Chatbot (LINE Developer และ Google Apps Script) และแบบทดสอบบุคลิกภาพ 25 ข้อ วิธีดำเนินการเน้นการใช้ตรรกศาสตร์เชิงประพจน์ (Propositional Logic) โดยใช้ตัวเชื่อม "และ" (∧) และประพจน์เงื่อนไข "ถ้า...แล้ว..." (→) ในการสรุปผลมิติบุคลิกภาพ 4 ด้าน เพื่อระบุประเภทบุคลิกภาพ 16 แบบ ผลการดำเนินงานพบว่าระบบสามารถประมวลผลได้อย่างแม่นยำและรวดเร็วผ่าน Rich Content ระดับความพึงพอใจในภาพรวมอยู่ในระดับดีมาก ( = 4.36, S.D. = 0.88) โดยด้านความสะดวกในการใช้งานมีคะแนนสูงสุด ( = 4.50, S.D. = 0.75) 
คำสำคัญ: MBTI, LINE Chatbot, ตรรกศาสตร์เชิงประพจน์, การแนะแนวการศึกษา


1. บทนำ
ในปัจจุบัน นักเรียนระดับมัธยมศึกษาตอนปลายจำนวนมากกำลังเผชิญกับภาวะความไม่แน่ชัดในเส้นทางการศึกษาของตนเอง โดยเฉพาะในการเลือกคณะหรือสาขาวิชาที่จะเรียนต่อในระดับมหาวิทยาลัย งานวิจัยจากสถาบันวิจัยประชากรและสังคม มหาวิทยาลัยมหิดล (2566) ระบุว่า นักเรียนมัธยมศึกษาตอนปลายมากกว่า 59% ยังไม่สามารถกำหนดเป้าหมายทางการศึกษาและอาชีพได้อย่างชัดเจน ซึ่งส่วนหนึ่งมาจากการที่ ส่งผลให้ไม่สามารถวางแผนการอ่านหนังสือหรือเตรียมสอบได้อย่างมีประสิทธิภาพ ทำให้การเรียนรู้ขาดประสิทธิผล และกระทบต่อความมั่นใจในการวางแผนอนาคต 
จากปัญหาคณะผู้จัดทำจึงมีแนวคิดในการทำแบบทดสอบบุคลิกภาพเบื้องต้น โดยใช้แบบทดสอบบุคลิกภาพ MBTI (Myers-Briggs Type Indicator) เป็นเครื่องมือทางจิตวิทยาที่พัฒนาโดย Isabel Briggs Myers และ Katharine Cook Briggs ซึ่งอิงตามทฤษฎีบุคลิกภาพของ Carl Jung โดยแบบทดสอบนี้ถูกนำมาใช้กันอย่างแพร่หลายเพื่อช่วยให้บุคคลสามารถเข้าใจลักษณะนิสัย จุดแข็ง และแนวโน้มการตัดสินใจของตนเองได้อย่างมีประสิทธิภาพ (Myers & Briggs Foundation, 2023) การนำ MBTI มาใช้ในด้านการศึกษาโดยเฉพาะการแนะแนวสามารถช่วยให้นักเรียนตัดสินใจเลือกคณะหรือสายการเรียนได้อย่างเหมาะสมกับบุคลิกภาพของตนเอง (สมชาย สุวรรณกิจ, 2564) นอกจากนี้คณะผู้จัดทำเลือกใช้ Chatbot บนแพลตฟอร์ม LINE เป็นช่องทางในการดำเนินการแบบทดสอบและแสดงผลลัพธ์ เนื่องจากเป็นแอปพลิเคชันที่นักเรียนใช้กันเป็นประจำทุกวัน เข้าถึงง่าย และสามารถโต้ตอบแบบเรียลไทม์ได้ จึงช่วยเพิ่มความสะดวกในการใช้งาน
โครงงานนี้จึงมีแนวคิดในการนำแบบทดสอบบุคลิกภาพ MBTI เบื้องต้น ซึ่งเป็นอีกทางเลือกหนึ่งที่นิยมเพื่อช่วยให้ผู้ทำแบบทดสอบเข้าใจลักษณะนิสัย แนวทางการตัดสินใจ ของตนเองได้มากขึ้น โดยข้อมูลจากผลลัพธ์สามารถนำไปใช้เป็นแนวทางเบื้องต้นในการแนะนำคณะที่เหมาะสมกับลักษณะบุคลิกภาพ และรูปแบบการเรียนรู้ที่สอดคล้องกับแต่ละประเภทบุคลิกภาพ ซึ่งอาจช่วยให้นักเรียนมีแนวทางในการตัดสินใจศึกษาต่อที่เหมาะสมกับตนเองมากขึ้น คณะผู้จัดทำจึงทำแบบทดสอบเกี่ยวกับบุคลิกภาพ MBTI โดยใช้ LINE Chatbot ที่สามารถการวิเคราะห์คณะที่เหมาะสม ผ่านแบบทดสอบบุคลิกภาพ MBTI ผ่านระบบ LINE Chatbot สำหรับนักเรียนโรงเรียนวิทยาศาสตร์จุฬาภรณราชวิทยาลัย เลย เพื่อแนะแนวการศึกษาต่อ
2. วิธีดำเนินการ
2.1 ประชากรและกลุ่มตัวอย่าง 
ประชากรคือนักเรียนโรงเรียนวิทยาศาสตร์จุฬาภรณราชวิทยาลัย เลย โดยสุ่มกลุ่มตัวอย่างจำนวน 257 คน ตามสูตรของ Yamane ที่ระดับความคลาดเคลื่อน 0.05



2.2 เครื่องมือและเทคโนโลยีที่ใช้
1) LINE Chatbot "PIGLE": พัฒนาผ่าน LINE Developer และการเขียนโปรแกรม (Code) เพื่อเชื่อมต่อ Webhook รับส่งข้อมูล
2) แบบทดสอบ: อ้างอิงจาก Pan & Zeng (2023) จำนวน 25 ข้อ เป็นคำถามปลายปิดแบบมาตราส่วนประมาณค่า (Likert Scale) 5 ระดับ
3) แบบประเมิน: Google Form เพื่อวัดความพึงพอใจใน 5 ด้าน
2.3 การประมวลผลด้วยตรรกศาสตร์คณิตศาสตร์ 
ระบบใช้หลักการตรรกศาสตร์เชิงประพจน์ ในรูปแบบประพจน์เงื่อนไข (If–Then Statements) เพื่อตัดสินใจเลือกมิติบุคลิกภาพจากคะแนนสะสม:
ขั้นที่ 1 วิเคราะห์มิติ: เช่น If (คะแนนรวม E > I) Then มิติที่ 1 คือ E
ขั้นที่ 2 สรุปประเภท: ใช้ตัวเชื่อม "และ" (∧) เพื่อรวมผลลัพธ์จาก 4 มิติ เช่น (มิติ 1 = E) ∧ (มิติ 2 = N) ∧ (มิติ 3 = T) ∧ (มิติ 4 = J) ผลลัพธ์คือ ENTJ
ขั้นที่ 3 เชื่อมโยงฐานข้อมูล: ใช้ตรรกะจับคู่ประเภทบุคลิกภาพกับคณะที่แนะนำ เช่น If (บุคลิกภาพ = "INTP") Then คณะที่แนะนำคือ เศรษฐศาสตร์, วิทยาศาสตร์ ฯลฯ
3. ผลการทดลอง
	3.1 ผลการวิเคราะห์บุคลิกภาพและคณะที่แนะนำ จากการทดสอบกับกลุ่มตัวอย่าง พบว่าระบบสามารถระบุบุคลิกภาพและแนะแนวคณะได้อย่างถูกต้องตามฐานข้อมูล เช่น
INTP (นักตรรกะ): แนะนำคณะเศรษฐศาสตร์, ครุศาสตร์, วิทยาศาสตร์, นิติศาสตร์
ESTJ (ผู้บริหาร): แนะนำคณะบริหารธุรกิจ, บัญชี, นิติศาสตร์, วิทยาศาสตร์การกีฬา
[image: ]INFJ (ผู้แนะนำ): แนะนำคณะแพทยศาสตร์, จิตวิทยา, มนุษยศาสตร์
[image: ]      ภาพที่ 1 ข้อความต้อนรับ

[image: ]ภาพที่ 3 แสดงลักษณะการโต้ตอบของระบบขณะผู้ใช้งานกำลังทำแบบทดสอบ
ภาพที่ 4 แสดงหน้าจอการสรุปผลบุคลิกภาพความหมาย และคณะที่เหมาะสม


3.2 ผลการประเมินความพึงพอใจ 
ผู้ใช้งาน 257 คน (หญิง 66.54%, ชาย 33.46%) มีความพึงพอใจดังนี้
3.2.1 ด้านความสะดวกในการใช้งาน: ( = 4.50, S.D. = 0.75) อยู่ในระดับดีมาก โดยเฉพาะรูปแบบการถามทีละข้อที่ทำให้ไม่สับสน
3.2.2 ด้านประโยชน์และการนำไปใช้จริง: ( = 4.18, S.D. = 0.93) อยู่ในระดับดี โดยเห็นว่าระบบช่วยลดความสับสนในการเลือกคณะได้ 
3.2.3 ด้านความน่าเชื่อถือของผลลัพธ์: ( = 4.13, S.D. = 0.92) อยู่ในระดับดี ผู้ใช้งานเข้าใจผลการวิเคราะห์ที่แสดงผลผ่าน Flex Message ได้ชัดเจน 
3.2.4 ด้านความเหมาะสมของเนื้อหา: ( = 4.11, S.D. = 0.92) อยู่ในระดับดี จำนวนคำถาม 25 ข้อมีความเหมาะสมไม่มากเกินไป
4. สรุปและอภิปรายผล
	4.1 อภิปรายผล 
ระบบ LINE Chatbot มีประสิทธิภาพสูงเนื่องจาก (1) ความคุ้นเคย: LINE เป็นแอปฯ ที่นักเรียนใช้เป็นประจำ ทำให้เข้าถึงได้ทันทีโดยไม่ต้องดาวน์โหลดซอฟต์แวร์เพิ่ม (2) ความแม่นยำ: การวางโครงสร้างตรรกศาสตร์เชิงประพจน์ที่ชัดเจนทำให้ผลลัพธ์มีความสมเหตุสมผลตามทฤษฎีจิตวิทยา และ (3) ความเสถียร: ค่า S.D. ที่ต่ำกว่า 1.00 ในทุกรายการประเมินแสดงว่าผู้ใช้งานมีความคิดเห็นสอดคล้องกันต่อประสิทธิภาพของระบบ
4.2 สรุปผล และข้อเสนอแนะ
LINE Chatbot เพื่อแนะแนวการศึกษาประสบความสำเร็จตามวัตถุประสงค์ ระบบสามารถประมวลผลทางตรรกศาสตร์ได้อย่างสมบูรณ์ นักเรียนสามารถนำผลที่ได้ไปใช้เป็นแนวทางในการสำรวจตนเองและวางแผนการศึกษาต่อในอนาคตได้อย่างมีประสิทธิภาพ
ข้อเสนอแนะ ควรมีการนำสถิติขั้นสูง เช่น ทฤษฎีความน่าจะเป็น (Probability Theory) มาใช้ในกรณีคำถามที่มีความก่ำกวม และควรเพิ่มฐานข้อมูลอาชีพที่ทันสมัยเพื่อรองรับตลาดงานในอนาคต

